
Inscrita na Sec. 2ª do Rexistro Central de Asociacións da Xunta de Galicia co nº 2.003/000093-2 (SC). Inscrita no Rexistro Único de  Entidades Prestadoras de Servizos Sociais co nº E-154. NIF G32115941.

NOTA DE PRENSA
Persoas con discapacidade de Ourense fórmanse con COGAMI como monitoras de comedor
Esta formación está enmarcada no programa de inclusión sociolaboral Máis Emprego que financian Fundación “la Caixa” e FSE Plus.

COGAMI inicia en Ourense unha nova acción formativa de Monitor/a de comedor con manipulación de alimentos ao abeiro do programa Máis Emprego, impulsado pola Fundación "la Caixa" e o FSE Plus. Nesta formación participan 13 persoas  (11 mulleres e 2 homes) con idades comprendidas entre os 36 e 59 anos, e procedentes dos concellos de A Pobra de Trives, Ourense, Barbadás, Pereiro de Aguiar, Ribadavia e Cartelle.

O curso, que se imparte en horario de 9 a 14 horas, consta de 40 horas de duración con data de finalización o 26 de marzo, e comprende contidos sobre Alimentación e nutrición na infancia; pautas a seguir na elaboración dos menús do comedor escolar; modelo de menú do comedor escolar; necesidades especiais como orixe étnica, alerxias e intolerancias alimentarias; dieta branda; técnicas culinarias e recomendacións para servir pratos, para comida transportada.
Outras materias que se tratarán nesta formación están relacionadas coa importancia das comidas do día, a actuación das persoas educadoras de comedor, introdución a primeiros auxilios e actuación ante situacións de emerxencia no comedor escolar ademais de manipulador de alimentos.
Programa Máis Emprego
O programa de inserción sociolaboral Máis Emprego de COGAMI desenvólvese en Ourense, Pontevedra, Ferrol, Lugo e Vigo co fin de lograr a inclusión laboral de persoas en situación ou risco de exclusión social, como é o caso das persoas con discapacidade. O programa, financiado pola Fundación ”la Caixa” e o Fondo Social Europeo Plus, destaca por ofrecer formación especializada e itinerarios personalizados de inserción laboral, adaptados ás necesidades de cada participante. 

